Document ID: 32008D0547

KOMISSION PÄÄTÖS,
tehty 20 päivänä kesäkuuta 2008,
Bulgarian ja Romanian liittymisasiakirjan liitteen VI lisäyksen muuttamisesta tiettyjen Bulgariassa sijaitsevien maidonjalostamoiden osalta
(tiedoksiannettu numerolla K(2008) 2775)
(ETA:n kannalta merkityksellinen teksti)
(2008/547/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon Bulgarian ja Romanian liittymisasiakirjan ja erityisesti sen liitteessä VI olevan 4 luvun B jakson f kohdan ensimmäisen alakohdan,
sekä katsoo seuraavaa:
(1)
Bulgarian ja Romanian liittymisasiakirjassa Bulgarialle on myönnetty siirtymäkausi, jotta se voi sopeuttaa tietyt maidonjalostamot eläinperäisiä elintarvikkeita koskevista erityisistä hygieniasäännöistä 29 päivänä huhtikuuta 2004 annetun Euroopan parlamentin ja neuvoston asetuksen (EY) N:o 853/2004 (1) vaatimusten mukaisiksi.
(2)
Liittymisasiakirjan liitteen VI lisäystä on muutettu komission päätöksillä 2007/26/EY (2), 2008/689/EY (3), 2008/209/EY (4) ja 2005/331/EY (5).
(3)
Bulgaria on esittänyt takeet siitä, että yksi maidonjalostamo on saattanut päätökseen uudenaikaistamisprosessinsa ja että se on nyt täysin yhteisön lainsäädännön mukainen. Kyseisellä jalostamolla on lupa vastaanottaa ja jalostaa muuta kuin vaatimustenmukaista maitoa. Jalostamo olisi sen vuoksi lisättävä liitteen VI lisäyksen I luvussa olevaan luetteloon.
(4)
Bulgarian ja Romanian liittymisasiakirjan liitteen VI lisäystä olisi sen vuoksi muutettava.
(5)
Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Lisätään seuraavat tiedot Bulgarian ja Romanian liittymisasiakirjan liitteen VI lisäyksessä olevaan I lukuun:
”1.
BG 1312002 ’Milk Grup’ EOOD s. Yunacite.”
2 artikla
Tämä päätös on osoitettu kaikille jäsenvaltioille.
Tehty Brysselissä 20 päivänä kesäkuuta 2008.

Labels: 17
7
0
18
15